Der groß streitbar künig Pyrrus
het ein getreuen rate,
der was genennet Cyneas,
dem was das kriegen zwider.
Einsmals er zu dem künig sprach:
»man saget, Rom, die state,
sei die streitbarest in der welt,
wan du die legest nider,
Wiltu darnach leben rusam?«
Pyrrus der sprach: »mit nichte!
dan gewin ich Italiam.«
Cyneas wider sprichte:
»wiltu dan darnach haben ru?«
er sprach: »nein ich wil kriegen
wider Siciliam.« »tustu dan siegen,
sprach Cyneas, wilt machen ent
deim kriegen um und ume?«
er sprach: »das würt erst ein anfang
zu bekriegen mit rume